Meri-VHF
Meri-VHF on merenkulussa myös sisävesillä käytettävä 156,0–174 MHz taajuusalueen radio. Pohjoismaissa ovat käytössä myös 155,5–155,825 MHz taajuusalueen L ja F-kanavat.
Meri-VHF toimii radiopuhelimen tavoin ja käytössä ovat vain standardin mukaiset taajuudet eli kanavat. Kanava 16 (156,8 MHz) on kansainvälinen hätäkanava.
Meri-VHF-radion käyttämiseen tai käyttämisen valvontaan tarvitaan Suomessa sen käyttämiseen suoritettu rannikkolaivurin radiotodistus "short range certificate" (SRC) Lisäksi pitää maksaa meri-VHF-radioon liittyvä vuotuinen taajuusmaksu.
Rannikkoasemakanava on radiokanava, joka liittyy merenkulun turvallisuuteen liittyvää radioliikenteeseen samoin kuin meripelastustoimintaan. Turvallisuusradioliikenne on Suomessa meripelastuslain perusteella liikenneviraston tehtävä, jota Suomessa hoitaa yleisesti Turku Radio taajuuksillaan ja Saimaan syväväylästön alueella Saimaa VTS, Saimaa Vessel Trafic Service, Saimaan alusliikennepalvelu.
Keskeinen viestinvälittäjä on Turku Radio. Se käyttää varsinaiseen omaan toimintaansa rannikko(radio)asemakanavat 1-5 ja 22-28 sekä kuuntelee näiden ja yleisesti käytettävän hätäkutsu-, turvallisuussanoma- sekä yleisen kutsukanavan sekä digitaalisen selektiivikutsukanavan 70 vastaanoton lisäksi myös meripelastuksen työkanavaa 14. Niin kanavilla 1-5 kuin myös 22-28 on olemassa kaksi taajuutta, koska niiden on kyettävä välittämään tavallinen lanka- tai matkapuhelu meri-VHF-radiosta rannikkoaseman välityksellä alukselle tai lanka- tai matkapuhelimeen puheradioliikenteen semidplexina.
Vastaavaa palvelua sisävesillä ei ole Päijänteellä.
Viimeinen vahvistettu aseman ja tukiasemien luettelo on julkaistu 1. tammikuuta 2010 verkossa.
Aluskanava on radiokanava, jota käytetään maailmanlaajuisen merenkulun hätä- ja turvallisuusradiojärjestelmän mukaan määritellyillä kanavoiduilla taajuuksilla vesialusten väliseen liikenteeseen. Aluskanavia ovat 6, 8, 72 ja 77. Näitä kanavia käytetään alusten väliseen liikenteeseen, johon ei saa käyttää rannikkoasemakanavia. Alukset eivät saa käyttää keskinäiseen liikenteeseensä meriturvallisuutta varten määriteltyä rannikkoasemakanavia.
Kanavista kanavat 6 ja 8 voivat olla kauppa-alusten käytössä ja koska meri-VHF-antennit yleensä viritetään yleiselle hätäkutsukanava-, turvallisuussanomakanava ja yleinen kutsukanava 16:lle, 156,800 MHz:ille, kanavat 6 ja 8 ovat mahdollisesti jossakin erityistapauksessa kuuluvampia kuin kanavat 72 ja 77, joten vapaana olevista kanavista voidaan käyttää ensiksi epätodennäköisemiä kanavia 77 ja 72 kuin 8 tai 6.
Erityisen lyhyillä etäisyyksillä alusten sisäiseen radioliikenteeseen käytetään vähätehoisia kansikanavia.
Kansikanava vähätehoinen. Sitä käytetään alusten sisäiseen radioliikenteeseen esimerkiksi satamissa purettaessa tai lastattaessa ja sitä voi käyttää myös alusten väliseen liikenteeseen. Kansikanavia ovat meri-VHFn kanavat 15 ja 17, jotka vähätehoisina, 1 W:n on määritelty hätäkanavan molemmin puolin taajuuksiltaan. Muut meri-VHFn kanavat ovat 25 W:n tehoisia.
Huviveneilyn vapaamuotoista keskustelua varten on meri-VHF-järjestelmässä varattu kolme radiokanavaa: L1, L2 ja L3. Huvialuskanava on pohjoismainen kanava, ja koskee Norjaa, Ruotsia, Suomea ja Tanskaa. Ruotsissa ja Tanskassa ei saa käyttää kolmatta huvialuskanavaa.
Luotsauksessa käytetään kanavaa 13.
Ammattikalastusta varten ovat meri-VHF -järjestelmässä on varattu kolme radiokanavaa: F1, F2 ja F3.